JENESIS, 

NITAASVIITAI UHUP IS AGED A MOSES. 



iNUARIN TAS ALUPAS 1. 

1 Natupun u nohatag mi nohohtan^ 3 in- 
lah^ 6 navMnohatag, 9 inpece im injap^ 
l\ er ika yi ededel itai an nohohtan, 14 
nagesega^ im inmohoc^ im niji moijeuVj 
20 num u im inman, 24 ni/i itai ekliTn 
edo irai pecBj 26 natimi an nalmui Atua. 
29 Er ati nitai hegaig. 

IS ago nohatag a Atna im nob oh- 
tan itu acen. 

2 Is tup npudupud nobohtan, 
um ti itai iran ; is ataluopni naras- 
in jap napat. Is aibuthan wai a 
Nesgai Alua, 

3 Is ika a Atua, Etmu eteuc in- 
lah ; is um lab. 

4 Is almoi inlah a Atua, mika 
is up en e : is atiakoai inlah im na- 
pat a Atua. 

5 Is anvi nidan lab a Atua par 
ika Nadiat, um lep anvi nidan na- 
pat par ika Nepig. Is adiat uhup 
injupura im nubialeg. 

6 Is ika a Atua, Etmu eteuc nu- 
arin lab juju irai iblai wai, par ati- 
akoai wai. 

7 Is ati nuarin lab a Atua, um 
atiakoai wai itlian nuarin lab im in- 
copda u nuarin lab ijinies: is umuce. 

8 Is anvi nidan nuarin lab a 
Atua par ika nauanobatag. Is adiat 
sekunt injupura im nubialeg. 

9 Is ika a Atua, Ubmu asjap- 
icnaig niji wai itban nohatag an 

nuarin yi ethi ache, etmu lep ateuc- 
rad nobohtan : is um uce. 

10 Is anvi nidan nobohtan a 
Atua par ika Inpece ; is lep anvi 
nidan nasjapicnaig ui wai aien par 
ika Injap : is almoi a Atua mika is 
upene. 

11 Is ika a Atua, Etmu ededel 
nefelelicai an nobohtan, im inces- 
lum amen nesgan iran, im nauicai 
yi pinid nohuun nob wan, et lep 
amen numta iran : is um uce. 

12 Is ededel nefelelicai an no- 
bohtan, im inceslum amen nesgan 
iran, im nauicai is pinid nohuun 
nohwan, is lep amen numta iran : 
is almoi a Atua mika is upene. 

13 Is adiat dirt injupura im nu- 
bialeg. 

14 Is ika a Atua, Etmu eteuc 
niji itai lab an nohatag par atiakoai 
nadiat im nepig; um asjaaicnaig 
irai iji opan, im niji lidija, im niji 
adiat, im niji mesese: 

15 etmu amen itai lab iji igki 
an nohatag va yi pu lab nobohtan 
vaig : is um uce. 

16 Is ago nitai lab alupas is ero 
a Atua ; nitai lab esjilid uri nadiat, 
im nitai lab haklin uri nepig : is lep 
ago moijeuv aien, 

17 Is ikni an nohatag a Atua 
mika yi lab nobohtan vaig, 

18 umlep esjilid an nadiat, im 
nepig, um itai atiakoai inlah im 

napat : is almoi a Atua mika is 
■upene. 

19 Is adiat ford injupura im nu- 
hialeg. 

20 Is ika a Atxia, Etmu etetic 
iiiji obotpot itai ximumoh an jap 
um ahinag, im niji obotpot man iji- 
nies an nauanobatag. 

2 1 Is ago niji yan alupas a Atna, 
im niji obotpot itai nmnmob an jap 
is ahinag, im niji obotpot man ae : 
is almoi a Atua mika is upene. 

22 Is tas upene vaig a Atua, um 
ika, Etmu ectaig numu um ahinag, 
um ohua injap vaig, etmu lep ahi- 
nag niji man an nobohtan. 

23 Is adiat fifd injupura im nu- 
Iiialeg. 

24 Is ika a Atua, Erumu amen 
an nobohtan niji obotpot itai umu- 
moh, nikavaig, niji itai eklim edo 
irai pece auata upene, im niji obot- 
pot itai atahas, im niji obotpot itai 
ekhm edo irai pece aleg : is um uce. 

25 Is ago niji obotpot itai ekhm 
edo irai pece aleg a Atua, im niji 
obotpot itai eklim edo irai pece 
auata upene, im niji obotpot itai 
atahas an nobohtan : is almoi a 
Atua mika is upeiie. » 

26 Is ika a Atua, Intaijmu ago 
natimi an nalmuitaij akataij yi 
idivaig cataij : erumu esjilid ara 
irai iji mu an jap, im niji man an 
nauanohatag, im niji itai eklim 
edo irai pece auata upene, im niji 
itai atahas asega et atahas an no- 
bohtan, im nobohtan asega. 

27 Is ago natimi a Atua an nal- 
mun, is ago yin aien an nalmui 
Atua ; is ago rau aien natamaig im 
natahig. 

28 Is acis yi alwai rau a Atua, is 
ika ehele rau a Atua, Arumu asval- 
av aijaurau yi ahinag, erumu terim- 



29 Is ika a Atua, Ek mun idim 
alupai caurau ainyak niji obotpot 
cesium asega an nobohtan asega, 
et amen nesgan iran^ im niji obot- 
pot cai oho asega et amen nohwan 
iran ; inyi itai hegaig incamia nitai 
iji igki. 

30 Ek mun lep alupai itai eklim 
edo irai pece umumoh asega ainyak 
nefelelicai asega et ededel incara, 
im inman an nauanohatag asega, 
im niji itai atahas asega an noboh- 
tan : is um uce. 

31 Is almoi niji itai asega a Atua 
is ago aien, mika is idim upene : 
is adiat siksd injupura im nuhi- 
aleg. 

NUAKIN TAS ALUPAS 2. 

1 Nadiat atumop uhup. 4 Nago vaig itai. 
8 Er ago nahapol Itena, 10 im nofowai 
iran. 17 Er atapnes incai er ato itai 
vaig. 19, 20 Et anvinidainiji itai umu- 
moh asega a A tarn. 21 Et ago intak- 
ata a Atua, um ati natmehgan. 

1 Eris ago ehni nohatag im no- 
bohtan^ im niji itai asega amen iran 
is uce. 

2 Is ago ehni nauritai o un a 
Atua, ja par lahlah an nadiat sev- 
end ; is atumop aien an nadiat 
sevend Ya niji auritai asega is ago 
aien. 

3 Is acis yi alwai nadiat sevend 
a Atua, um ika yi itap : is idim 
atumop iran a Atua va niji auritai 
asega is atupun aien um ago. 

S um uce nago vaig nohatag 
im nobohtan an nopan 
iyehki is ago nobohtan im noha- 
tag a Ihova Atua uja, 

5 im lep nahtaicai asega an no- 
bohtan an nopan iyehki is pam eti 
eteuc an nobohtan, im inceslum 
asega an nobohtan an nopan iyeh- 
ki is pam eti ededel : is pam eti 
ati incopda an nobohtan a Ihova 

terim ara an nobohtan, um atimarid Atua uja an nopan iyehki, is ti tah 



Iran : erumu esjilid ara irai mu an 
jap, im niji man an nauanohatag, im 
niji itai umumoh asega et amen an 
nobohtan. 



natimi par auritai an nobohtan. 
6 Ja is ahes inmoso an nobohtan 
aridjai, um opoh nobohtan 



um 

7 Is leh nuarin nobohtan a Ihova 
Atua uja um ago Atam iran, um 
ahlai inmun gidjin ; is um umoh a 
Atam. 

8 Is ago naliapol a Ihova Atua 
uja Itena an ridjai o un ; is ati eah- 
ki aien natimi inig is ago aien. 

9 Is ika a Ihova Atua uja, Etmu 
ededel an nobohtan niji obotpot cai 
asega inyi upene nalmoi vaig, um 
iipene incaig vaig ; im lep nauincai 
umumoh vaig juju anUin nahapol, 
im naUincai uhpu ato nitai upene 
vaig im nitai has. 

10 Is ahes Itena nofowai um 
ahec pan u nahapol ; is atiakoai um 
for nauiwai iran. 

11 Mdan nofowai uhup Paison: 
et arehed mihtag an pece Ilavila 
asega, et amen colt eahki ; 

12 et esjihd colt an pece iyehki : 
etamen eahki telyum im inhat oniks. 

13 Im lep nidan nofowai sekunt 
Caihon : et arehed mihtag an pece 
Miopia. 

14 Im lep nidan nofowai dirt 
Hitekel : et yah an nahaijin Asiria 
an ridjai o un. Im lep nidan nofo- 
wai ford Yufretes. 

15 Is leh Atam a Ihova Atua 
uja, um ati yin u nahapol Itena, 
mika yi ahapol iran aien um amin- 
jinaig. 

16 Is tas alep ehele Atam a Iho- 
va Atua uja, um ika, Namu tup 
liegaig nohwaicai asega aiek an 
nahapol : 

17 jam jim caig nohwancai er aid 
nitai upene im nitai has vaig : napu 
idim mas aiek an nadiat inig an 
caig aiek. 

18 Is ika a Ihova Atua uja, Et 
eti upene vai Atam nechim amen 
vaig ; ekpu ago natimi atau imi yin 
ainyak. 

19 Is ago niji itai eklim edo irai 
pece asega an nobohtan a Ihova 
Atua uja, im niji obotpot man asega 
an nauanohata g ; is imiapan ra 
ehele Atam aien mika yi anvi ni- 



niji 



itai 



dara aien: is anvi nidai 
umumoh asega a Atam. 

20 Is anvi nidai niji itai eklim 
edo irai pece auata upene asega a 
Atam, im niji man an nauanohatag, 
im niji itai eklim edo irai pece aleg 
asega ; ja is pam eti eteuc tah par 
atau imi Atam. 

21 Is ika a Ihova Atua uja yi 
umjeg asega a Atam, is umjeg 
aien : is atipagki neduon ritin is 
ethi aien, nm lep adgai iran ; 

22 is ago natahig a Ihova Atua 
uja an neduon ritin is atipagki aien 
irai Atam, is imiapan yin ehele 
Atam aien. 

23 Is ika a Atam, Keduon an 
neduok nigki, im nohun an nohuk : 
uhmu anvi nidan par- iika natahig, 
vaig inig nikavaig, eris atipagki 
yin an natamaig. 

24 Va nitai inigki etmu udei et- 
man im risin a natamaig, um amen 
se ehele ehgan:. etmu ethi ache 
nohurau arau. 

25 Erus tup atga a Atam im 
ehgan, ja erus eti ehcamai arau. 

NUARIN TAS ALUPAS 3. 

1 Et ahiyek Iva a mmyeuv. 6 Eran eropse 
a Atam im Iva um ehcamai vaig, 9 Et 
atijai itai ira rau a Atua, 14 Neruvaig 
irai nimyeuv. 15 Intas upyi asaig vai 
Kri&to. 16 Neruvaig ira atimi, 21 Nitai 
aso atimi uhup. 22 Nahlo pan itac Atam 
im Iva. 

S esjilid narapakau u nimyeuv 
irai iji itai eklim edo irai pece 
asega is ago a Ihova Atua uja. Is 
ika a nimyeuv ehele intakata. Is 
idim ika a Atua, Arumu jim hegaig 
nohwaicai asega anliin nahapol 
aijaurau ; ka o'o I 

2 Is ika a intakata ehele nim- 
yeuv, Et eti itap vai cumrau inhe- 
gaig vaig nohwaicai anliin nahapol : 

3 ja is tas a Atua va nohwancai 
juju anUin nahapol, um ika, Arumu 
jim caig aijaurau, um jim ubli, va 
aru jim emesmas aijaurau. 

4 Is ika a nimyeuv ehele intakata, 
Aru idim eti emesmas aijaurau : 

5 et idim ato a Atua mika, uhpn 
asalgei nesganimtamirau an nopan 
inig aru caig aijaurau, arupii 
idivaig Atua aijaurau, par ato niji 
itai upene im niji itai has. 

6 Is wat almoi nohwancai a 
intakata, mika is upene incaig vaig, 
um upene acen nalmoi vaig, im lap 
nohwancai upene va uhpu arapa- 
kau vaig, is leh nohwan aien, um 
caig, is lep alayi natamnyu un aien ; 
is um caig aien. 

7 Is um asalgei nesganimtarau, 
erus ato arau mika erus tup atga 
arau ; erus atij neri nateg arau, um 
ago inlepei imi ran. 

8 Erus atahaijeg nohrai Ihova 
Atua uja arau aniiin nahapol an 
jupki : is atpuh a Atam im ehgan ui 
cai an nahapol vai Ihova Atua uja. 

9 Is ahlaig vai Atam a Ihova 
Atua uja, um ika ehelen, Aiek ak 
edal 

10 Is ika aien, Ekmun atahaijeg 
nohram ainyak aniiin nahapol, ek 
mun imtitai euc ainyak vai intup 
atga unyak ; ek mun atpuh ainyak. 

11 Is ika ehelen aien, Et mun 
asaig ehelum a di mika na tup atga 
aiek f Na mun caig noliAvancai aiek 
kis tas alep vaig ainyak, um ika, 
Namu jim caig aiek, ka o'o 1 

12 Is ika ehelen a Atam, Is alaak 
nohwan a intakata as ati yin aiek 
mika yi amen ehelek aien ; ek mun 
caig ainyak. 

]{5 Is ika a Atua ehele intakata, 
Inhe nigki na mun ago aiek? Is 
ika a intakata, Et mun efaifa vai 
nyak a nimyeuv, ek mun caig 
ainyak. 

14 Is ika a Ihova Atua uja ehele 
nimyeuv, Napu has esjilid aiek va 
nedo inigki, irai iji itai eklim edo 
irafi pece auata upene asegu, im lep 
niji itai eklim edo irai pece aleg 
asega ; napu atahas aiek an noboh- 
tan, um caig nobohtan irai iji 
adiat : 

15 ekpu lep ati namcel jipevai 
euc im intakata ainyak, im lep vai 
ilpu lial imyum im inhal o un ; etpu 



ehtoplec nidjinum aien, ja napu 
ehtoplec nijinalak an neduon aiek. 

16 Is ika ehele intakata aien, 
Etpu idim esjiHd nohocred unyum 
an napos vaig ilpu hal unyum; 
napu apos ilpu hal unyum aiek um 
ohocred ; napu upoupo aiek irai 
natamnyu unyum, etpu esjilid iram 
aien. 

17 Is ika ehele Atam aien, Etpu 
has nobohtan va nedo unyum; 
nikavaig, na mun atahaijeg intas o 
ehgam aiek, um caig nohwancai 
inig kis tas alep vaig ainyak, um 
ika, Namu jim caig aiek: napu 
ohocred aiek irai iji adiat va nitai 
caig incam ; 

18 etpu ededel niji itai upun- 
upun im nefelelicai has vai euc 
napu lep hegaig inceslum an noboh- 
tan aiek ; 

19 napu ihlup aiek va nitai 
caig incam, um yetpan an nopan 
iyehki napu lep adumoij pan an 
nobohtan aiek ; as ahes an nobohtan 
aiek : na idim obohtan aiek ; napu 
lep adumoij pan an nobohtan aiek. 

20 Is anvi nidai ehgan a Atam 
par ika Iva ; is idim risi atimi asega 
aien. 

21 Is ago nitai aso Atam im eh- 
gan a Ihova Atua uja ira arasi itai 
eklim edo irai pece, um aso rau iran. 

22 Is ika a Ihova Atua uja, 
Almoi Atam, et ika aien yi idivaig 
cataij par ato niji itai upene im niji 
itai has : kit etpu lep ada nikman 
aien im leh nohwancai umumoh 
vaig, um caig, mika yi umoh irai iji 
mesese : 

23 va nitai inigki is ahlo pan 
itac yin a Ihova Atua uja aniiin 
nahapol Itena, mika yi auritai aien 
an nobohtan inig is ahes iran aien. 

24 Is ahlo pan itac Atam aien; 
is ati oh wat Jerub is ero aien an 
nahaijin Itena an ridjai o un, im lep 
nauitoga cap is ae sjipe par atapnes 
nefalaig yetpan u nauincai umumoh 
vaig. 



